Αρχιπέλαγος Κεργκελέν

Το Αρχιπέλαγος Κεργκελέν ή Νήσοι Κεργκελέν (στα Γαλλικά: συνήθως Îles Kerguelen ή Archipel de Kerguelen αλλά επίσημα Archipel des Kerguelen ή Archipel Kerguelen), που είναι επίσης γνωστό και ως Νήσος της ερήμωσης / απόγνωσης (Desolation Island), είναι μια ομάδα νησιών στον νότιο Ινδικό Ωκεανό. Είναι έδαφος της Γαλλίας. Οι Νήσοι Κεργκελέν βρίσκονται στις γεωγραφικές συντεταγμένες 49°15′Ν, 69°35′Α, που είναι αντίποδας στην περιοχή όπου η Αλμπέρτα, Σασκατσηουάν και Μοντάνα συναντιόνται στη Βόρεια Αμερική. Το κύριο νησί, η Μεγάλη Γη (Grande Terre), έχει έκταση 6.675 χμ² και είναι περικυκλωμένο από άλλα 300 μικρότερα νησιά και νησίδες, που σχηματίζουν ένα αρχιπέλαγος με έκταση 7.215 χμ². Το κλίμα είναι τραχύ και ψυχρό, αλλά όχι σφοδρά παγωμένο καθ' όλη την χρονιά - μοιάζει με αυτό των εξωτερικών Αλεούτιων Νήσων της Αλάσκας - με συχνούς δυνατούς ανέμους, και ενώ οι γύρω θάλασσες είναι γενικά άγριες, παραμένουν ελεύθερες πάγου όλο τον χρόνο. Το σύνολο των ακτογραμμών του αρχιπελάγους είναι 2.800 χλμ.

 Η Μεγάλη Γη, το κύριο νησί, έχει μήκος 150 χλμ. από ανατολή προς δύση και 120 χλμ. πλάτος από βορρά προς νότο. Υψηλότερη κορυφή είναι το Όρος Ρος, που βρίσκεται στην δυτική πλευρά του νησιού και φτάνει τα 1.850 μέτρα. Καλύπτεται από τον Παγετώνα Κουκ (500 χμ²). Μεγαλύτερη λίμνη είναι η λίμνη Μαρβίλ (25 χμ²). Το νησί έχει πολυάριθμες χερσονήσους. Οι κυριότερες παρατίθενται παρακάτω, με τα ονόματα σε ελληνικούς χαρακτήρες και δίπλα σε παρένθεση τα γαλλικά τους ονόματα: Χερσόνησος Κουρμπέ (Péninsule Courbet) Χερσόνησος Ραλιέ ντι Μπατί (Péninsule Rallier du Baty) Χερσόνησος Γκαλιενί (Péninsule Gallieni) Χερσόνησος Λορανσέ (Péninsule Loranchet) Χερσόνησος της Ιωάννας της Μάγχης (Presqu'île Jeanne d'Arc) Χερσόνησος Ρονάρκ (Presqu'île Ronarc'h) Χερσόνησος της Γεωγραφικής Εταιρείας (Presqu'île de la Société de Géographie) Χερσόνησος Ζοφρ (Presqu'île Joffre) Χερσόνησος του πρίγκιπα της Ουαλίας (Presqu'île du Prince de Galles) Χερσόνησος του Γκάους (Presqu'île du Gauss) Χερσόνησος Μπουκέτ ντε λα Γκρι (Presqu'île Bouquet de la Grye) Χερσόνησος ντ'Εντρεκαστώ (Presqu'île d'Entrecasteaux) Χερσόνησος του Μπουγκαινβίλ (Presqu'île du Bougainville) Χερσόνησος Ως (Presqu'île Hoche) Παρακάτω είναι μια λίστα από τις πιο σημαντικές δορυφόρους νήσους: Ιλ Νυαγκέζ, γαλ. Îles Nuageuses (αποτελούμενες από τα νησιά Ρολάν, Κρουά και Τερνέ, γαλ.ωÎle du Roland, Île de Croy, Îles Ternay) και Ιλ Κλυνί (Île Clugny) στα βορειοδυτικά Ιλ Νταβίς (Îles Davis) και Ιλ Λεΐγκ (Îles Leygues) - Ιλε ντε Καστρί (Île de Castries, 48°41′Ν, 69°29′Α), Ιλ Ντωφάν (Île Dauphine) - στα βόρεια Ιλ Σαιν-Λαν Γκραμόν (γαλ. Île Saint-Lanne Gramont). Είναι είναι το δεύτερο μεγαλύτερο, με έκταση 45,8 χμ². Το ψηλότερο του σημείο είναι στα 480 μ και βρίσκεται στις γεωγραφικές συντεταγμένες 48°55′Ν, 69°12′Α. Ιλ Φος (Île Foch, είναι το μεγαλύτερο, με έκταση 206,2 χμ². Ψηλότερη κορυφή είναι η Μεξικανική Πυραμίδα (Pyramide Mexicaine) στα 687 μέτρα), Ιλ Μπετέλ (Île Bethell), Ιλ Μακ Μυρντό (Île Mac Murdo), Ιλ Χάουι (γαλ, Île Howe, βόρεια) 48°50′Ν, 69°25′Α, Ιλ Ντεμάν (Îles Dayman), Ιλ Σιμπάλ (Île Sibbald), στα βόρεια στον Κόλπο Σουαζέλ (Choiseul) Ιλ Μαρούν (Île Maroon), Ιλ Βιολέτ (Île Violette, 49°07′Ν, 69°40′Α), Ιλ ντυ Πορ (Île du Port, είναι το τρίτο μεγαλύτερο με έκταση 43 χμ², με μέγιστο υψόμετρο τα 340 μ), Ιλ Μπελουάρ (Île Bellouard) και Ιλ ω Σκυά (Île aux Skuas), επίσης στα βόρεια στον Κόλπο ντε Μπαλινιέρ (des Baliniers) Ιλ Ωτ (Île Haute), Ιλ Μπλάκνεϊ (Île Blakeney), Ιλ Αουστράλια (Île Australia), Νήσος της Γάτας (Ιλ ντυ Σα, Île du Chat), Ιλ ντυ Σιμετιέρ (Île du Cimetiere), Ιλ Λονγκ (Île Longue, περίπου 40 χμ² 49°32′Ν, 69°54′Α) και Ιλ Μαρρέι (Île Murray), στα νοτιοανατολικά στον Κόλπο ντυ Μορμπιάν (du Morbihan) Ιλ ω Ρεν (Île aux Rennes, στα νοτιοανατολικά, έκταση 36,7 χμ², υψόμετρο 199 μ) Ιλ Λεόν Λεφέβρ (Île Leon Lefevr), Ιλ Αλταζέν (Île Altazin), Ιλ Γκαμπί (Île Gaby) και Ιλ ντυ Πρανς ντε Μονακό (Îles du Prince de Monaco) στα νότια Ιλ ντε λ'Ουέστ (Île de l'Ouest, δυτικά, περίπου 40 χμ²) Τα νησιά είναι ένα από τα 5 διαμερίσματα των Γαλλικών Νοτίων και Ανταρκτικών Εδαφών και ανακαλύφθηκαν από τον Ιβ Ζοζέφ ντε Κεργκελέν-Τρεμαρέκ τον Φεβρουάριο του 1772. Το αρχιπέλαγος το εκμεταλλεύτηκαν για τον πληθυσμό φώκιας του μέχρι την εξόντωση του, συμπεριλαμβανομένης της γουνοφόρας φώκιας τον 18-ο αιώνα και του θαλάσσιου ελέφαντα τον 19-ο αιώνα. Ένας αριθμός αποστολών έχει επισκεφτεί για λίγο τα νησιά, συμπεριλαμβανομένης αυτής του Τζέιμς Κουκ το 1776.Τα Χριστούγεννα του 1940, το Γερμανικό επικουρικό καταδρομικό πλοίο Ατλαντίς βρισκόταν στα Νησιά Κεργκελέν. Κατά την διαμονή του το προσωπικό έκανε συντήρηση του πλοίου και ξαναγέμισε τις προμήθειες πόσιμου νερού. Η πρώτη απώλεια στον πόλεμο στο πλοίο συνέβη όταν ένας ναύτης έπεσε καθώς έβαφε το φουγάρο. Θάφτηκε εκεί στο μέρος που είναι γνωστό ως ο νοτιότερος τάφος Γερμανού στρατιώτη. Το Κεργκελέν χρησιμοποιείται από έναν μικρό αριθμό επιστημονικών ομάδων από το 1949, με έναν πληθυσμό από 50 έως 100 άτομα πάντοτε παρόντα. Υπάρχει επίσης ένας δορυφόρος σταθμός εντοπισμού. Το κύριο νησί είναι το σπίτι σε έναν καλά εδραιωμένο πληθυσμό άγριας γάτας που κατάγεται από τις γάτες των πλοίων. Επιβιώνουν από τα θαλασσοπούλια και από τα μη ιθαγενή κουνέλια που έχουν εισαχθεί στα νησιά. Τα νησιά είναι επίσης γνωστά για το ιθαγενές, εδώδιμο λάχανο Κεργκελέν. Η κύρια βάση, η «πρωτεύουσα» του διαμερίσματος, βρίσκεται στο ανατολικό άκρο του Κόλπου Μορμπιχάν στην Μεγάλη Γη, στις γεωγραφικές συντεταγμένες 49°21′Ν, 70°13′Α και είναι γνωστή ως Γαλλικός Λιμένας (Port-aux-Français). Οι εγκαταστάσεις περιλαμβάνουν μπαρ, γυμναστήριο, νοσοκομείο, βιβλιοθήκη, και το ξωκκλήσι της Notre-Dame des Vents. Το 2000, ένας από αυτούς που ξεχειμώνιαζαν εκεί, πυροβολήθηκε και σκοτώθηκε σε ένα τραγικό ατύχημα, ένα γεγονός που γράφτηκε από έναν Βρετανό δημοσιογράφο που διέμενε εκεί, τον Μάθιου Πάρρις. Η επίσημη ιστοσελίδα (γαλλικά) Αρχειοθετήθηκε 2019-07-01 στο Wayback Machine.